रुकुम : रुकुममा पत्रकार लोकेन्द्र खनाल सांघातिक आक्रमणमा परी गम्भिर घाइते भएका छन् । हिजो अपरान्ह रुकुम वाफिकोट ६ मग्मा जाँदै गरेको खनाल लगायत १२ जनाको समूहमाथि आक्रमण भएको हो । खनालसँगै भलिवलका राष्ट्रिय खेलाडी दिपक कुसारी, मदन कुसारी रिजाललगायत घाइते भएका छन् ।
घाइतेहरुको सदरमुकाम खलंगामा उपचार भइरहेको छ । नेपाल प्रेस युनियनले विज्ञप्ती प्रकाशित गर्दै आक्रमण पूर्व माओवादी नेता कार्यकर्ताहरुको समुहले गरेको आरोप लगाएको छ । युनियनले दोषीमाथि कडाभन्दा कडा कारबाहीको माग समेत गरेको छ ।
आक्रमणको कारण खुलेको छैन । घटनाबारे थप अनुसन्धान भैरहेको रुकुम प्रहरीले जानकारी दिएको छ । घाइते पत्रकार खनाल नागरिक दैनिकका रुकुम सम्वाददाता हुन ।